Δημήτρης Γιαννούλης

Ο Δημήτρης Χρήστος Γιαννούλης (γένν. 17 Οκτωβρίου 1995, Κατερίνη) είναι Έλληνας διεθνής ποδοσφαιριστής, ο οποίος αγωνίζεται στη θέση του πλάγιου αμυντικού για την ομάδα της Άουγκσμπουργκ.Transfer history, transfermarkt.gr 

 Ποδοσφαιρική σταδιοδρομία 

 Σε συλλογικό επίπεδο 
Ξεκίνησε το άθλημα από τον Βατανιακό της πόλης του και τον Ιανουάριο του 2012 προωθήθηκε στην ανδρική ομάδα. Σημείωσε 15 εμφανίσεις (1 τέρμα) σε 1½ χρόνο,Νίκος Βελονάκης-Αλέξης Πλατής, Super League 2016-2017, ειδική έκδοση εφημ. Goalnews, Αύγουστος 2016, σελ. 14 ενώ κατά τη μοναδική φορά της ιστορίας του που ο σύλλογος μετείχε στη Β΄ κατηγορία, πήρε τη θέση του βασικού για 15 από τους 26 αγώνες.Performance data > 2013/14 • Squad, transfermarkt.gr  Μεσούσης αυτής της περιόδου, αλλά παραμένοντας στον Βατανιακό έως τη λήξη της,Δημήτρης Γιαννούλης , ιστότοπος ΠΑΕ ΠΑΟΚ εντάχθηκε σε ηλικία 18 ετών στον ΠΑΟΚ της Σούπερ Λιγκ με κόστος μεταγραφής 20 χιλιάδες ευρώ. Το ερχόμενο καλοκαίρι του 2014 παραχωρήθηκε στον Πιερικό της Β΄ Εθνικής με δανεισμό ενός χρόνου, τελευταίου του πλέον ως πλάγιου επιθετικού.

Ακολούθησε, επίσης ως δανεικός, ο ΓΑΣ Βέροια με τον οποίον ανακηρύχθηκε κορυφαίος νεοεμφανιζόμενος ποδοσφαιριστής (rookie) στη Σούπερ Λιγκ 2015-16 από το τηλεοπτικό κανάλι μετάδοσης της διοργάνωσης.Νικητές > 2015-2016 , ιστότοπος Novasports Για την ίδια διάκριση, υπήρξε μεταξύ των τριών υποψηφίων κατά τις ετήσιες βραβεύσεις του Πανελλήνιου Συνδέσμου Αμειβομένων Ποδοσφαιριστών (ΠΣΑΠ).Ο Π.Σ.Α.Π. βραβεύει τους καλύτερους στην 35η Γιορτή του Ποδοσφαιριστή, ιστότοτος ΠΣΑΠ 

Η επιστροφή στον ΠΑΟΚ συνοδεύτηκε από παρουσία μόνο σε δύο αναμετρήσεις του κυπέλλου Ελλάδας,Performance data > 2016/17, transfermarkt.gr  με το σύλλογο να τον δανείζει στην κυπριακή Ανόρθωση τον Ιανουάριο του 2017 και για το υπόλοιπο της αγωνιστικής περιόδου. Την επόμενη χρονιά (2017-2018), δόθηκε δανεικός στον Ατρόμητο, όπου αποτέλεσε το βασικό αριστερό μπακ της ομάδας. Ο δανεισμός του ανανεώθηκε για έναν ακόμη χρόνο, όμως οι πολύ καλές εμφανίσεις με την ομάδα του Ατρομήτου, ανάγκασαν τους επιτελείς του ΠΑΟΚ να σπάσουν τον δανεισμό του παίκτη κατά την διάρκεια της χειμερινής μεταγραφικής περιόδου της σεζόν 2018-2019 και να εντάξουν τον Γιαννούλη στο ρόστερ του ΠΑΟΚ. Στο φινάλε της σεζόν στέφθηκε πρωταθλητής ελλάδος, αλλά και κυπελλούχος, κάνοντας το νταμπλ με την ομάδα του δικεφάλου. Στον τελικό του κυπέλλου αγωνίστηκε σε όλο τον αγώνα.

Τον χειμώνα του 2021 μετακόμισε στην Νόριτς στην δεύτερη κατηγορία της Αγγλίας, ως δανεικός για 6 μήνες με οψιόν αγοράς. Το καλοκαίρι του 2021, η Νόριτς υπέγραψε τον Δημήτρη Γιαννούλη για 7,5 εκατ., έχοντας προβιβαστεί στην Πρέμιερ Λίγκ. Στην Αγγλία έμεινε μέχρι και το καλοκαίρι του 2024, έχοντας πολύ χρόνο συμμετοχής. Εκείνο το έτος, αποκτήθηκε από την Γερμανική Άουγκσμπουργκ. Στην ομάδα από την Γερμανία, αποτελεί τον βασικό αριστερό αμυντικό. 

 Σε εθνικό επίπεδο 
Χρίστηκε πρώτη φορά διεθνής με την αντιπροσωπευτικό συγκρότημα κάτω των 21, όταν στις 16 Νοεμβρίου 2015 ο προπονητής του, Αντώνης Νικοπολίδης, τον χρησιμοποίησε για τα τελευταία λεπτά της εκτός έδρας ήττας με 2-1 από την Ουγγαρία, στα πλαίσια των προκριματικών του Ευρωπαϊκού πρωταθλήματος Ελπίδων 2017.National team, transfermarkt.gr 

Από το 2018, αγωνίζεται στην Εθνική ανδρών. 

 Προσωπικά στοιχεία 
Είναι ο μικρότερος αδερφός του επίσης αριστεροπόδαρου ακραίου αμυντικού Κώστα Γιαννούλη, διεθνή με την ομάδα των ανδρών Ελλάδας.Further information, transfermarkt.gr 

 Τίτλοι 

ΠΑΟΚ
 Κύπελλο Ελλάδας: 1 2018-19
 Πρωτάθλημα Ελλάδας: 1 2018-2019

Νόριτς
 Πρωτάθλημα Championship 1 2020-2021

 Προσωπικοί 
 Πρωτάθλημα Ελλάδας καλύτερη ομάδα της χρονιάς: (2018-2019)

 Παραπομπές 

 Εξωτερικοί σύνδεσμοι 
 Δημήτριος Γιαννούλης, transfermarkt.gr 
 Δημήτρης Γιαννούλης , ιστότοπος ΠΑΕ ΠΑΟΚ.

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πιερικού
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Νόριτς Σίτι
Κατηγορία:Ξένοι ποδοσφαιριστές στην Αγγλία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΦΚ Άουγκσμπουργκ
Κατηγορία:Ποδοσφαιριστές Μπούντεσλιγκα